Предлог

На основу члана 37, тачка 24 Статута Града Ниша („Службени лист Града Ниша“, бр. 88/2008), Скупштина Града Ниша на седници одржаној \_\_\_\_\_\_\_\_\_\_\_ 2016. године, доноси

Р Е Ш Е Њ Е

I УСВАЈА СЕ Извештај о раду са Финансијским извештајем за 2015.годину Центра за социјални рад „Свети Сава“ Ниш, број 01-400/2 од 25.02.2016. године, који је усвојио Управни одбор Установе, Одлуком број 01-400 на седници одржаној 25.02.2016. године.

II Решење доставити: Центру за социјални рад „Свети Сава“ Ниш, Управи за дечију, социјалну и примарну здравствену заштиту и Управи за финансије, изворне приходе локалне самоуправе и јавне набавке.

Број: \_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_ године

СКУПШТИНА ГРАДА НИША

ПРЕДСЕДНИК

Мр Раде Рајковић

\_\_\_\_\_\_\_\_\_\_\_\_\_\_\_\_\_\_\_

**О б р а з л о ж е њ е**

Управни одбор Центра за социјални рад „Свети Сава“ Ниш на седници одржаној дана 25.02. 2016. године Одлуком бр. 01-400 усвојио је Извештај о раду са Финансијским извештајем Центра за социјални рад „Свети Сава“ Ниш за 2015. годину и доставио Управи за дечију, социјалну и примарну здравствену заштиту.

Центар за социјални рад одлучује о остваривању права корисника утврђених Законом о социјалној заштити и о коришћењу услуга социјалне заштите које обезбећује Република Србија, аутономна покрајина и јединица локалне самоуправе и врши друге послове утврђене законом и прописима донетим на основу закона. Такође, у складу са актима јединице локалне самоуправе, учествује у пословима планирања и развоја социјалне заштите у јединици локалне самоуправе.

Центар за социјални рад је :

* иницирао и развијао превентивне и друге програме који доприносе задовољавању индивидуалних и заједничких потреба грађана у области социјалне заштите на територији јединице локалне самоуправе за коју је основан,
* иницирао и развијао превентивне и друге програме, који доприносе спречавању и сузбијању социјалних проблема
* и обављао и друге послове у области социјалне заштите у складу са законом и другим прописима.

Највећи број домаћинстава, припада категорији ниског и средње ниског материјалног положаја. Већина тих домаћинстава нису у стању да измирују своје обавезе по основу становања. Најугроженије категорије домаћинстава су сеоска домаћинства, домаћинства из категорије социјално угрожених и рањивих друштвених група, ромска домаћинства, расељена, избегла лица...

Током извештајног периода за 2015 годину на евиденцији Центра је евидентирано 41.383 корисника, односно 24.647 породица се обратило Центру за социјални рад, како би остварили одређене мере, односно услуге.

Током 2015. године је у односу на претходне периоде дошло до знатног повећања броја неодложних интервенција. Током 2014. године било је 380 интервенција, а у протеклом извештајном периоду број интервениција је порастао на 537. Проценат повећања износи 41%.

У 2015.години број корисника новчане социјалне помоћи био је 26414 односно, 12626 породица је остварило то право.

У 2015. број породица, корисника народне кухиње је 1306.

У извештајном периоду је преко Центра остварило право на једнократне новчане помоћи 2783 грађана. 2260 грађана је добровољно радно ангажован током 2015.године.

Специјализовани послови социјалне заштите обухватају индивидуално и групно саветовање и породичну терапију, медијацију, спровођење акредитованих програма интензивних услуга подрчке породици, акредитованих социо едукативних програма и акредитованих програма третмана.

Имајући у виду да Центар за социјални рад „Свети Сава“ Ниш одлучује о остваривању права корисника утврђених Законом о социјалној заштити и о коришћењу услуга које обезбеђује Република Србија, аутономна покрајина и јединица локалне самоуправе и врши друге послове утврђене Законом и прописима донетим на основу Закона, и да, у складу са локалном самоуправом учествује у пословима планирања и развоја социјалне заштите у јединици локалне самоуправе, Управа за дечију, социјалну и примарну здравствену заштиту предлаже доношење Решења као у диспозитиву.

УПРАВА ЗА ДЕЧИЈУ, СОЦИЈАЛНУ

И ПРИМАРНУ ЗДРАВСТВЕНУ ЗАШТИТУ

- НАЧЕЛНИК –

Мирјана Поповић

\_\_\_\_\_\_\_\_\_\_\_\_\_\_\_